id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en en id ms ms ms nl id eo nl ms id id en nl ms id ms ms id id id id ms ms id ms ms id id id ms id id id ms id id ms id ms id id id en id id ms ms id id id ms ms ms ms ms id ms ms ms ms ms ms ms id ms ms en en id ms ms de ms id ms id id hy hy hy eo id eo id ms sl ms ms id fi it fr ms it fr en ms ms id en en id id id id id id en id id jv ms id id it es id id en id ms ms ms ms ms ms
Posisi Rahim Normal, Condong Ke Hadapan Atau Belakang?
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Jessica Poon Mei Lyn
Kesihatan Wanita • 3 bulan
Saya Mau Tanya kalau Mau Rahim kuat Mau minum Susu apa Dan makan vitamin apa
Lihat 0 lagi kiriman
Semua komen ada di sini
Condong Ke Hadapan Atau Belakang, Mana Satu Posisi Rahim Normal?
Ditulis oleh Mohammad Nazri Zulkafli Disemak pada 21/05/2021
Disemak secara perubatan oleh Dr. Joseph Tan
Rahim adalah organ wanita berbentuk buah pear yang memainkan peranan penting dalam proses kitaran haid, kehamilan dan kelahiran bayi.
Ia terletak pada kawasan pelvis wanita, di belakang pundi kencing dan di hadapan rektum.
Dari sudut anatomi, organ ini terbahagi kepada 4 struktur utama:
Fundus – bahagian atas, lebar dan bersambung dengan tiub falopia.
Korpus (badan rahim) – bahagian rahim utama dan ia bermula di bawah aras tiub falopia.
Isthmus – bahagian leher bawah rahim.
Serviks – bermula dari isthmus hingga ke bukaan faraj.
Posisi rahim berbeza mengikut wanita. Secara amnya, organ rahim akan condong ke arah pundi kencing yang berada di hadapan.
Keadaan ini dikenali sebagai rahim anteverted. Ini adalah posisi normal rahim yang tidak mendatangkan sebarang komplikasi.
Walau bagaimanapun, segelintir wanita mempunyai kedudukan rahim yang terbalik.
Ia tidak berehat di atas pundi kencing, sebaliknya pada rektum yang terletak di belakang.
Adakah keadaan ini boleh mempengaruhi keupayaan anda untuk melahirkan anak? Teruskan membaca untuk mengetahuinya dengan lebih lanjut.
Adakah rahim terbalik lebih teruk berbanding dengan rahim anteverted?
Pada kebanyakan masa, anda tidak akan sedar pun anda mempunyai rahim pada posisi yang bagaimana.
Ia hanya boleh didiagnosis oleh doktor melalui pemeriksaan pelvik, penggunaan alat ultrabunyi untuk melihat posisi rahim.
Walaupun kebanyakan wanita hanya mengetahui perkara ini semasa mereka melakukan pemeriksaan ketika hamil, ada juga yang mengalami simptom sehingga perlu diperiksa akan puncanya.
Bagi mereka yang mempunyai rahim anteverted, kebiasaannya mereka tidak mengalami sebarang simptom melainkan rahim condong secara kritikal ke hadapan.
Dalam keadaan tersebut, mereka mungkin akan mengalami simptom sakit pada bahagian hadapan pelvis.
Bagi pemilik rahim terbalik atau retroverted pula, mereka boleh mengalami simptom seperti:
Sakit faraj atau belakang semasa melakukan hubungan seks
Mudah mendapat jangkitan saluran kencing
Namun bukan semua wanita yang mempunyai rahim terbalik akan mengalami simptom di atas.
Seperti rahim anteverted, ada juga yang tidak menunjukkan simptom. Mereka hanya mengetahuinya apabila hadir untuk sesi pemeriksaan fizikal.
Mengapa rahim wanita berada pada posisi yang berbeza?
Kebanyakan wanita lahir dengan posisi rahim anteverted. Oleh sebab ia tidak menyebabkan sebarang komplikasi, posisi ini dianggap sebagai normal.
Dalam keadaan tertentu, mereka yang mempunyai posisi rahim terbalik atau pada posisi tengah (midline) boleh berubah kepada posisi anteverted.
Sebagai contoh, mereka yang hamil atau selepas melahirkan anak.
Jarang berlaku apabila posisi anteverted menyebabkan rahim anda condong secara ekstrem ke hadapan.
Ia boleh terjadi akibat daripada keadaan kesihatan yang dikenali sebagai endometriosis. Perkara ini boleh disebabkan oleh pelbagai faktor, antaranya adalah komplikasi pembedahan.
Kajian oleh Universiti of New Mexico yang diterbitkan pada tahun 2014 menunjukkan rahim wanita yang menjalani pembedahan cesarean berisiko untuk mengalami kecondongan.
Bagaimana pula dengan rahim terbalik?
Walaupun 1 per 4 wanita lahir dengan rahim terbalik, ia juga boleh berpunca daripada pelbagai jenis masalah kesihatan seperti:
Endometriosis: Tisu parut atau lekatan yang boleh menyebabkan rahim melekat ke organ belakang.
Fibroid: Boleh menyebabkan rahim anda mengalami perubahan bentuk atau condong ke belakang akibat daripada ketumbuhan tersebut.
Penyakit radang pelvik (PID): Jika tidak dirawat, masalah kesihatan ini boleh menyebabkan pembentukan parut dan memberikan kesan yang hampir sama dengan endometriosis.
Pernah menjalani pembedahan di kawasan pelvis.
Pernah hamil sebelum ini: Dalam situasi tertentu, ligamen yang menyokong posisi rahim boleh menegang sehingga menyebabkan rahim condong ke belakang.
Adakah rahim terbalik boleh mempengaruhi tahap kesuburan wanita?
Secara amnya, rahim terbalik tidak akan mempengaruhi tahap kesuburan wanita.
Walau bagaimanapun, punca kepada berlakunya masalah kesihatan tersebut mempunyai potensi untuk menyukarkan proses kehamilan daripada terjadi.
Penyakit radang pelvik (PID)
Rawatan bagi setiap keadaan adalah berbeza, maka anda perlu menjalani pemeriksaan sebelum ia boleh dirawat dengan protokol yang betul.
Sebagai contoh, endometriosis dan fibroid boleh dirawat dengan pembedahan manakala PID pula boleh diatasi dengan rawatan antibiotik.
Bagi sesetengah wanita, rahim terbalik atau rahim anteverted dengan kecondongan ekstrem boleh menyebabkan simptom.
Dalam keadaan ini, anda perlu menjalani pemeriksaan sebelum rawatan yang sepatutnya boleh dipreskripsikan.
Jika anda mempunyai sebarang persoalan, dapatkan khidmat nasihat daripada doktor perubatan bertauliah.
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Hello Health Group tidak menawarkan nasihat perubatan, diagnosis atau rawatan.
Anatomy, Abdomen and Pelvis, Uterus. (https://www.ncbi.nlm.nih.gov/books/NBK470297/). Diakses pada 15 Januari 2021.
Anteverted Retroflexed Uterus: A Common Consequence of Cesarean Delivery. (https://www.ajronline.org/doi/full/10.2214/AJR.12.10403). Diakses pada 15 Januari 2021.
Tilted uterus: Can it lead to infertility? (https://www.mayoclinic.org/tilted-uterus/expert-answers/faq-20058485). Diakses pada 15 Januari 2021.
Anatomy, Abdomen and Pelvis, Uterus Round Ligament. (https://pubmed.ncbi.nlm.nih.gov/29763145/). Diakses pada 15 Januari 2021.
UPT Positif Hamil TAPI Kantung Rahim Kosong? Ini Punca Sebenarnya, Ibu Jangan Bersedih Ya!
Bagaimana Pemeriksaan Rahim Dibuat? Ada Yang Scan Di Perut & Ada Yang Melalui Faraj
Ditulis oleh Mohammad Nazri Zulkafli Disemak pada 21/05/2021
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.